মার্চের শুরুতেই বাড়ল রান্নার গ্যাসের দাম, কলকাতায় কত?

কলকাতা: মার্চের শুরুতেই আবারও বাড়ল রান্নার গ্যাসের দাম (LPG Price Hike)। শনিবার অর্থাৎ, ১ মার্চ থেকে নতুন দাম কার্যকর হয়েছে সারা দেশে। খনিজ তেল সরবরাহকারী সংস্থাগুলি জানিয়েছে, বাণিজ্যিক গ্যাসের (Commercial LPG Cylinder) দাম কিছুটা বৃদ্ধি পেলেও গৃহস্থালির ব্যবহারের ১৪.২ কেজির সিলিন্ডারের (Domestic LPG Cylinder Price) দামে কোনও পরিবর্তন করা হয়নি।

আসলে হোটেল ও রেস্তরাঁয় ব্যবহৃত ১৯ কেজির বাণিজ্যিক গ্যাস সিলিন্ডারের দাম বাড়ছে। ফেব্রুয়ারিতে কলকাতায় এই ধরণের সিলিন্ডারের দাম ছিল ১,৯০৭ টাকা। মার্চের শুরু থেকে এই দাম ৬ টাকা বেড়ে হয়েছে ১,৯১৩ টাকা। যদিও গৃহস্থের ব্যবহারের গ্যাস সিলিন্ডারের দাম ৮২৯ টাকাই থাকছে।

আরও পড়ুন: শেয়ার মার্কেটে বিরাট ধস, ক্ষতি ৯ লক্ষ কোটির

উল্লেখ্য, গত বছরও একাধিকবার বাণিজ্যিক গ্যাসের দাম বৃদ্ধি পেয়েছিল। কখনও ৮ টাকা, কখনও ১০ টাকা, আবার কখনও এক লাফে ৩৮ টাকা পর্যন্ত দাম বেড়েছিল। বাণিজ্যিক গ্যাসের দামে এই পরিবর্তন রেস্তরাঁ এবং অন্যান্য ব্যবসার উপর কতটা প্রভাব ফেলবে, তা নিয়ে সংশ্লিষ্ট মহলে ইতিমধ্যেই আলোচনা শুরু হয়েছে।